Официално : МЗ ще субсидира клиники и отделения да поемат пациенти с COVID - 19 Държавно финансиране ще могат да получават и други болници с разкрити клиники и отделния по инфекциозни болести за период на извънредно положение или обстановка Готовността на инфекциозните отделения за реакция при епидемична ситуация вече се субсидира от Министерството на здравеопазването ( МЗ ) . Това става с промените в Наредбата за медицинските дейности извън обхвата на Закона за здравното осигуряване , които са публикувани в Държавен вестник . С новите текстове се разширява обхватът на субсидираните от министерството дейности . Създадена е възможност клиники и отделния по инфекциозни болести в държавни и общински болници да бъдат субсидирани за поддържане готовност за оказване на медицинска помощ в случаите на епидемично разпространение на заразни болести , в т . ч . и на COVID - 19 . Такава субсидия могат да получават и други болници с разкрити клиники и отделния по инфекциозни болести през периода на обявено извънредно положение или на обявена извънредна епидемична обстановка . За субсидирането на структурите по инфекциозни болести Министерски съвет отпусна допълнително 9 , 6 млн . лева по бюджета на здравното министерство . В Наредбата е определен 10 - дневен срок за подаване на заявления за сключване на договор за субсидиране на клиники и отделния по инфекциозни болести за 2020 г . , посочват от министерството . С обнародваната Наредба се увеличава и стойността , която Министерство на здравеопазването заплаща на лечебните заведения за дейности по медицинска експертиза , осъществявана от ТЕЛК . Дадена е и възможност комплексните онкологични центрове , в които има създадени териториални експертни лекарски комисии , да бъдат субсидирани . Актуализира се и субсидията за дейностите по откриване , лечение , проследяване и рехабилитация на пациенти с активна туберкулоза , както и субсидията за лечение на пациенти с психични заболявания . За увеличаването въпросните субсидии по бюджета на МЗ са осигурени допълнително 1 , 4 млн . лева .